ananddey/assamese-wiki-corpus huggingface dataset:
নৰ্থব্ৰুক গেট

নৰ্থব্ৰুক গেট ১৮৭৪ চনত গুৱাহাটীত, ব্ৰিটিছ ভাইছৰয় ল'ৰ্ড নৰ্থব্ৰুকক গুৱাহাটীত আদৰাৰ অৰ্থে নিৰ্মাণ কৰা হৈছিল। এই গেট বা তোৰণ নিৰ্মাণ কৰা হৈছিল শুক্ৰেশ্বৰ ঘাটত য'ত ভাইছৰয় গৰাকীয়ে অসম ভ্ৰমণৰ সময়ত প্ৰথম পদাৰ্পণ কৰিছিল। ব্ৰিটিছ যুগৰ নিৰ্মাণ-শৈলীৰে নিৰ্মিত এই নৰ্থব্ৰুক গেট হৈছে অসমৰ এই প্ৰকাৰৰ একমাত্ৰ চিহ্ন। যোৱা ১৪০ বছৰ ধৰি ই গুৱাহাটীৰ বুৰঞ্জীৰ বিভিন্ন ঘটনাৰ সাক্ষী হৈ লুইতৰ পাৰত থিয় হৈ আছে। ব্ৰিটিছ বিষয়া মহলে ইয়াক গেটৱে অৱ আসাম বুলিও অভিহিত কৰিছিল। সাম্প্ৰতিক সময়ত সংৰক্ষণৰ অভাৱত ই নিজৰ অস্তিত্ব ৰক্ষাৰ যুঁজত অৱতীৰ্ণ হব লগা হৈছে।

বুৰঞ্জী

নৰ্থব্ৰুক গেট গুৱাহাটীৰ ব্ৰহ্মপুত্ৰৰ দাঁতিত অৱস্থিত আৰু ইয়াক ১৮৭৪ চনৰ ২৭ আগষ্টত সেই সময়ৰ ভাৰতৰ ভাইছৰয় থমাছ জ'ৰ্জ বেৰিঙক (বা ল'ৰ্ড নৰ্থব্ৰুক) আদৰাৰ অৰ্থে নিৰ্মাণ তথা উদ্বোধন কৰা হৈছিল। ইয়াক শুক্ৰেশ্বৰ ঘাটত নিৰ্মাণ কৰা হৈছিল য'ত ভাইছৰয় গৰাকীয়ে কলিকতাৰ পৰা অসমলৈ জাহাজেদি অহোতে প্ৰথম পদাৰ্পণ কৰে। এই গেটখন ল'ৰ্ড কাৰ্জনক গুৱাহাটীত আদৰণি জনোৱাৰ বাবে পুনৰ ব্যৱহাৰ কৰা হয়।

১৮৭৪ চনত যেতিয়া ল'ৰ্ড নৰ্থব্ৰুকে অসম ভ্ৰমণৰ সিদ্ধান্ত লয়, স্থানীয় প্ৰসাশনে তেওঁক অসমত এক উষ্ণ আদৰণি জনোৱাৰ যো-জা আৰম্ভ কৰে। তেওঁলোকে গেট অৱ অ'নাৰ ৰূপে ব্ৰিটিছ স্থাপত্যৰ আৰ্হিৰে এখন তোৰণ নিৰ্মাণৰ সিদ্ধান্ত লয় আৰু বহু বিচাৰ আৰু আলোচনাৰ অন্তত শুক্ৰেশ্বৰ দেৱালয়ৰ দাঁতিত ইয়াক নিৰ্মাণৰ প্ৰস্তুতি আৰম্ভ কৰে।

গৱৰ্ণৰ জেনেৰেল নৰ্থব্ৰুকৰ জাহাজ ১৮৭৪ চনৰ ২৭ আগষ্টত গুৱাহাটীৰ শুক্ৰেশ্বৰ ঘাটত উপস্থিত হ্য়। তেওক বহুবোৰ টোপ-ধ্বনিৰে আদৰা হয় আৰু সেই আদৰণিৰ পিছত তেখেতে এই নৱ নিৰ্মিত গেট বা তোৰণেৰে গুৱাহাটীত প্ৰৱেশ কৰে। সেইদিনাৰ পৰা ই গুৱাহাটীৰ সন্মানৰ প্ৰতীক হিচাপে চিহ্নিত হৈ আহিছে।

নিৰ্মাণ আৰ্হি

সেই সময়ৰ অসমৰ ব্ৰিটিছ কৰ্ত্তৃপক্ষই ইংলেণ্ডৰ বিখ্যাত কিংছ্ কলেজৰ একে আৰ্হিত ল'ৰ্ড নৰ্থব্ৰুকক আদৰাৰ বাবে গেটখন নিৰ্মাণৰ সিদ্ধান্ত লয়। এই চতুৰ্ভূজ আকৃতিৰ গেটখন সৰ্বমুঠ ১২টা বৃত্তাংশ সদৃশ অংশৰে নিৰ্মিত; দুয়োপিনে দীঘলী ৫ টাকৈ আৰু পথালিয়ে ১ টাকৈ বৃত্তাংশ সদৃশ অংশ আছে।

তথ্য সংগ্ৰহ

শ্ৰেণী:গুৱাহাটী
শ্ৰেণী:স্থাপত্য
শ্ৰেণী:অসমৰ পৰ্যটনস্থলী
জিকা ভাইৰাছ

জিকা ভাইৰাছ (Zika virus বা ZIKV) হৈছে ভাইৰাছ পৰিয়াল Flaviviridae আৰু গণ Flavivirus-ৰ অন্তৰ্গত এবিধ বীজাণু। দিনত সক্ৰিয় থকা Aedes মহ যেনে A. aegyptiয়ে এই ভাইৰাছ বিয়পায়। জিকা ভাইৰাছৰ ডেংগি, পীত জ্বৰ, জাপানীজ এন্‌কেফেলাইটিছ আৰু ৱেষ্ট নাইল ভাইৰাছৰ লগত সম্পৰ্ক আছে। ২০১৬ চনলৈকে এই ৰোগ ঔষধ বা প্ৰতিষেধকেৰে প্ৰতিৰোধ কৰিব নোৱাৰি। প্ৰাপ্তবয়স্কত জিকা সংক্ৰমণে Guillain–Barré syndrome কৰিব পাৰিলেও সেয়া বিৰল।২০১৬ চনৰ জানুৱাৰীত আমেৰিকা যুক্তৰাষ্ট্ৰৰ s for Disease Control and Prevention (CDC)-এ আক্ৰান্ত দেশসমূহত বিশেষ সাৱধানতাকে ধৰি কেতবোৰ ভ্ৰমণৰ নিৰ্দেশাৱলী প্ৰকাশ কৰে। গৰ্ভৱতী মহিলাৰ বাবে ভ্ৰমণ পিছুৱাই দিয়াৰ দৰে পৰামৰ্শও দিয়া হয়। আন চৰকাৰ বা স্বাস্থ্য সন্থাই একে ধৰণৰ ভ্ৰমণ সতৰ্কবাণী দিয়ে, যাৰ ভিতৰত কলম্বিয়া, ডমিনিকান ৰিপাব্লিক, পৰ্টে ৰিক', ইকুৱেডৰ, এল্‌ ছাল্‌ভাদৰ আৰু জামাইকাই অধিক তথ্য নজনালৈকে মহিলাক গৰ্ভধাৰণ পিছুৱানলৈ পৰামৰ্শ দিয়ে। ২০১৭ চনৰ ১৫ মে'ত ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰ্যালয়ে গুজৰাটৰ বাপুনগৰ অঞ্চলত তিনিজন জিকা ভাইৰাছ ৰোগী ধৰা পৰা বুলি নিশ্চিত কৰে। জিকাক বা বুলি উচ্চাৰণ কৰা হয়।

বাহ্যিক সংযোগ

Zika Virus – s for Disease Control and Prevention
Flaviviridae Genomes database search results from the Viral Bioinformatics Resource
Viralzone: Flaviviridae
Virus Pathogen Database and Analysis Resource (ViPR): Flaviviridae
World Health Organization Zika Virus Fact Sheet
শ্ৰেণী:পতংগজনিত ৰোগ
শ্ৰেণী:ফ্লেভিভাইৰাছ
ভাছাব্ৰন

ভাছাব্ৰন (, ছুইডিছ: "ভাছা দলং") হৈছে ছুইডেনৰ মধ্য ষ্টকহোমৰ নৰ্ষ্ট্ৰমৰ ওপৰত থকা এখন দলং। ই নৰ্মালমক পুৰণি চহৰ গামলা ষ্টেনৰ সৈতে সংযোগ কৰে।

ৰজা গুস্তাভ ভাছা (১৪৯৬–১৫৬০)ৰ নামেৰে এই দলংখনৰ নামকৰণ কৰা হৈছে, হয়তো হাউচ অৱ নাইটছৰ সন্মুখত ৰজাৰ মূৰ্তিটোৰ ওচৰত থকাৰ বাবে। ভাছাব্ৰনৰপৰা বহুত সৰু দলং, ষ্ট্ৰমছবৰ্গছব্ৰন, ষ্ট্ৰমছবৰ্গ দ্বীপপুঞ্জৰ সৈতে সংযোগ কৰে।

ওচৰৰ দলংসমূহৰ ভিতৰত আছে ৰিক্সব্ৰন, ষ্টেলব্ৰন, নৰ্ব্ৰ', চেণ্ট্ৰেলব্ৰন আৰু ষ্ট্ৰমব্ৰন।

ইতিহাস

ঊনবিংশ শতিকাৰ মাজভাগলৈকে ষ্টকহ’মৰ দ্ৰুত সম্প্ৰসাৰণ ঘটিছিল আৰু সেই সময়ৰ একক স্থায়ী উত্তৰ সংযোগ নৰ্ব্ৰ’ দলং অপৰ্যাপ্ত হৈ পৰিছিল, যাৰ বাবে ইয়াৰ পশ্চিম দিশত নতুন দলং নিৰ্মাণৰ প্ৰস্তাৱ দিয়া হৈছিল। এই দলং নিৰ্মাণৰ প্ৰথম প্ৰচেষ্টা ব্ৰিটিছ-ছুইডেনৰ অভিযন্তা তথা উদ্যোগপতি চেমুৱেল ওৱেনে (১৭৭৪–১৮৫৪) কৰিছিল। চহৰখনৰ সৈতে হোৱা চুক্তি নিষ্পত্তি হোৱাৰ পিছতেই তেওঁ এখন ওলমি থকা ফুটব্ৰিজৰ কাম আৰম্ভ কৰে যদিও ১৮৪৩ চনত ওৱেনক দেউলীয়া ঘোষণা কৰাৰ লগে লগে কামটো বাতিল কৰিবলগীয়া হয়।

১৮৬৮ চনত ৰিডাৰহাছগ্ৰেণ্ডক টেগেলবেকেনৰ সৈতে সংযোগ কৰা ১৮ মিটাৰ বহল ঢালাই লোহাৰ দলঙৰ বাবে প্ৰতিযোগিতা আৰম্ভ হয়, য'ত সকলো প্ৰস্তাৱ "পৰিপাটি আৰু স্থায়ী" হ'ব লাগিব। ইয়াৰে দুটা প্ৰস্তাৱত অনুমোদন জনোৱা হয় আৰু ১৮৭২ চনত নিৰ্মাণ আৰম্ভ হয়। ছয় বছৰৰ পাছত সম্পূৰ্ণ হোৱা দলংখন ২০৮ মিটাৰ দৈৰ্ঘ্যৰ, সৰ্বোচ্চ ৩২ মিটাৰ দৈৰ্ঘ্যৰ সাতটা তোৰণেৰে কঢ়িয়াই নিয়া। কংক্ৰিটৰ ভেটিত থকা শেষ শস্যৰ কাঠৰ ব্লকবোৰে পথটো গঠন কৰিছিল আৰু ফুটপাথবোৰ দালিৰে নিৰ্মিত আছিল। নিৰ্মাণৰ বাবে প্ৰথমবাৰৰ বাবে ঢালাই ষ্টীল ব্যৱহাৰ কৰা হৈছিল আৰু পানীৰ তলত ঢালাই কংক্ৰিটৰ ব্যৱহাৰৰ বাবে দলংখনো নিজৰ সময়ৰ বাবে উদ্ভাৱনীমূলক আছিল।

দলংখন ১৮ মিটাৰ বহল হ’ব লাগিছিল যদিও ৰিদ্দাৰহুছগ্ৰেণ্ডৰ গামলা ষ্টেনত ইয়াৰ ধাৰাবাহিকতা ৭ মিটাৰতকৈও কম বহল আছিল। উদ্দেশ্য আছিল আলিবাটটো বহল কৰি এই সমস্যা সমাধান কৰা, কিন্তু এই কাম কেতিয়াও কৰা নহ’ল। এইদৰে, আজি ৰাস্তাটোৱে হাউচ অৱ নাইটছ আৰু বণ্ডে পেলেচৰ মাজৰপৰা পাৰ হ'ব নোৱাৰে, আৰু, ফলস্বৰূপে, এটা পথে ৰাজপ্ৰাসাদৰ চাৰিওফালে বাটভ্ৰমণ কৰে।

শতিকাৰ পৰিৱৰ্তনৰ লগে লগে যেতিয়া লঘু, ঘোঁৰাচালিত ট্ৰামৰ ঠাইত আধুনিক, বৈদ্যুতিক গাড়ী আহিল, তেতিয়া দলংখনৰ শেষৰ স্পেনবোৰ শক্তিশালী কৰিবলগীয়া হৈছিল, যিটো ১৯০৬ চনত কৰা হৈছিল। ১৯২১-১৯২৩ চনত অধিক বিশ্লেষণ আৰু শক্তিশালীকৰণ কৰা হৈছিল। ১৯৭০ চনৰ মাজভাগত মৰিছা আৰু ফাট আৱিষ্কাৰ হয়, যাৰ ফলত ১৯৭৭ চনৰপৰা ১৯৭৯ চনৰ ভিতৰত দলংখন বন্ধ হৈ পৰে।

তথ্য উৎস

বাহ্যিক সংযোগ

Stockholmskällan - historical images of Vasabron.

শ্ৰেণী:দলং
ভাৰতী শিৱাজী

ভাৰতী শিৱাজী হ'ল মোহিনীঅট্টমৰ ভাৰতীয় শাস্ত্ৰীয় নৃত্যশিল্পী, কৰিঅ'গ্ৰাফাৰ আৰু লেখক। প্ৰদৰ্শন, গৱেষণা আৰু প্ৰচাৰৰ মাধ্যমেৰে কলাৰ ক্ষেত্ৰত আগবঢ়োৱা অৱদানৰ বাবে ভাৰতী শিৱাজীক জনা যায়। তেওঁ 'চেণ্টাৰ ফ'ৰ মোহিনীঅট্টম'ৰ প্ৰতিষ্ঠাপক। এই নৃত্য প্ৰতিষ্ঠানটোৱে মোহিনীঅট্টম নৃত্যৰ প্ৰচাৰ কৰে। শিৱাজী 'আৰ্ট অৱ মোহিনীঅট্টম' আৰু 'মোহিনীঅট্টম' নামৰ দুখন কিতাপৰো সহ-লেখক। তেওঁ সংগীত নাটক একাডেমী বঁটা আৰু সাহিত্য কলা পৰিষদ সন্মান লাভ কৰিছে। শাস্ত্ৰীয় নৃত্যৰ জগতলৈ আগবঢ়োৱা অৱদানৰ বাবে ভাৰত চৰকাৰে তেওঁক ২০০৪ চনত চতুৰ্থ সৰ্বোচ্চ অসামৰিক সম্মান পদ্মশ্ৰী প্ৰদান কৰে।

জীৱনী

তামিলনাডুৰ তঞ্জাৱুৰ জিলাৰ মন্দিৰ চহৰ কুম্ভকোণমত ১৯৪৮ চনত ভাৰতী শিৱাজীৰ জন্ম হয়। তেওঁ ললিতা শাস্ত্ৰীৰ ওচৰত ভাৰতনাট্যমৰ প্ৰাৰম্ভিক শিক্ষা আৰু কেলুচৰণ মহাপাত্ৰৰ অধীনত ওড়িছী নৃত্যৰ প্ৰশিক্ষণ লৈছিল। শেষত নামকৰা সমাজ সংস্কাৰক কমলাদেৱী চট্টোপাধ্যায়ৰ পৰামৰ্শ মতে ভাৰতীয়ে কেৰালাৰ পৰম্পৰাগত নৃত্য মোহিনীঅট্টমৰ ওপৰত গৱেষণা কৰে। ভাৰতনাট্যম আৰু ওডিচিৰপৰা ধ্যান আঁতৰাই

উত্তৰাধিকাৰ

দিল্লীলৈ আহি শিৱাজীয়ে চেণ্টাৰ অৱ মোহিনীঅট্টম প্ৰতিষ্ঠা কৰে। এই প্ৰতিষ্ঠানটো মোহিনীঅট্টমৰ বাবে সমৰ্পিত আৰু এই শৈলী আগবঢ়াই লৈ যাবলৈ বদ্ধপৰিকৰ।

বঁটা আৰু সন্মান

১৯৯৯-২০০০ চনত শিৱাজীয়ে সংগীত নাটক একাডেমী বঁটা লাভ কৰে। ২০১৭ চনত কেৰালা চৰকাৰে তেওঁলৈ 'নিশাগন্ধী' পুৰস্কাৰ আগবঢ়ায়।

শিৱাজীৰ কলা আৰু মোহিনীঅট্টমৰ ওপৰত আমেৰিকা যুক্তৰাষ্ট্ৰৰ দুগৰাকী চিত্ৰ নিৰ্মাতাই 'বিয়ণ্ড গ্ৰেচ' নামৰ এখন তথ্যচিত্ৰ নিৰ্মাণ কৰিছিল, য'ত শিৱাজীৰ জী বিজয়ালক্ষ্মীক চিত্ৰিত কৰা হৈছে।

গ্ৰন্থপঞ্জী

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
আব্ৰাহাম থ'মাছ কুভুৰ

আব্ৰাহাম থ'মাছ কুভুৰ (১০ এপ্ৰিল ১৮৯৮– ১৮ ছেপ্টেম্বৰ ১৯৭৮) আছিল এগৰাকী ভাৰতীয় মূলৰ অধ্যাপক আৰু যুক্তিবাদী। অৱসৰৰ পাছত তেখেতে এক অভিনৱ অভিযান আৰম্ভ কৰিছিল, য'ত তেখেতে শ্ৰীলংকা আৰু ভাৰতৰ স্বয়ম্ভু ঈশ্বৰ, গডমেন আৰু তথাকথিত অতিপ্ৰাকৃতিক পৰিঘটনাৰ আঁৰৰ ৰহস্য ফাদিল কৰিছিল। পৰিণতিস্বৰূপে তেখেতৰ খ্যাতি বাঢ়িছিল। আধ্যাত্মিকতাবাদী ঠগবাজ আৰু সুসংগঠিত ধৰ্মৰ বিৰুদ্ধে তেখেতে আগবঢ়োৱা পোনপটীয়া, আৰু তীক্ষ্ণ সমালোচনাই ৰাইজক আকৰ্ষিত কৰিছিল। প্ৰধানকৈ শ্ৰী লংকা আৰু ভাৰতবৰ্ষৰ যুক্তিবাদী আন্দোলনক তেখেতে এক নতুন গতিশীলতা প্ৰদান কৰিছিল।

প্ৰাৰম্ভিক জীৱন আৰু কৰ্মজীৱন

আব্ৰাহাম কুভুৰৰ জন্ম হৈছিল কেৰালাৰ থিৰুভাল্লা, ১৮৯৮ চনৰ ১০ এপ্ৰিলত। তেওঁৰ জন্ম হৈছিল এটা "ছেইণ্ট থ'মাছ খ্ৰীষ্টিয়ান" পৰিয়ালত হৈছিল। কেৰালা আৰু কলিকতাত তেখেতে শিক্ষাগ্ৰহণ কৰিছিল। কলিকতাৰ বেংগাবাছি কলেজত তেখেতে অধ্যয়ন কৰিছিল। কেৰালাত কনিষ্ঠ অধ্যাপক হিচাপে কাম কৰাৰ পাছত তেখেতে জীৱনৰ বাকীখিনি সময় শ্ৰী লংকাতে কটায়। শ্ৰী লংকাত তেখেতে উদ্ভিদ বিজ্ঞান পঢ়াই ১৯৫৯ চনত কলম্বোৰ থাৰ্ষ্টন কলেজৰ পৰা অৱসৰ লয়।

থ'মাছ কুভুৰৰ প্ৰত্যাহ্বান

লেখা-মেলা আৰু বক্তৃতা প্ৰদান কৰাৰ পাছতো কুভুৰে উপলব্ধি কৰিলে যে- তথাকথিত গডমেন, জ্যোতিষী, যোগীৰ বিৰুদ্ধে তেওঁ আৰম্ভ কৰা সমালোচনাই সমাজত এতিয়াও আশানুৰূপ প্ৰভাৱ পেলোৱা নাই। এই বিশেষ চিন্তাটোৰ দ্বাৰা পৰিচালিত হৈয়েই কুভুৰে এটা প্ৰত্যাহ্বান দিলে। ১৯৬৩ চনৰ ১৭ জুনত "ছেইলন ডেইলি মিৰৰ"ত সেই প্ৰত্যাহ্বানটো প্ৰকাশিত হৈছিল। "নিজৰ চমৎকাৰী শক্তি ব্যৱহাৰ কৰি যিয়েই লেফাফাৰ ভিতৰত সুমুৱাই ৰখা এটা দহটকীয়া নোটৰ ক্ৰমিক নম্বৰটো জনাব পাৰিব, তেওঁ আৰ্থিক পুৰস্কাৰ আগবঢ়াব। " সেই পুৰস্কাৰটো প্ৰথমাৱস্থাত ১,০০০-২৫,০০০ টকাৰ ভিতৰত আছিল। পৰৱৰ্তী সময়ত এই ধনৰ পৰিমাণ ১,০০,০০০ টকা বৃদ্ধি পায় আৰু প্ৰত্যাহ্বান হিচাপে আগবঢ়োৱা চমৎকাৰৰ তালিকাত ২৩টা কাৰ্য সন্নিৱিষ্ট হয়। তেওঁৰ মৃত্যুৰ সময়লৈকে কোনো ব্যক্তিয়েই প্ৰত্যাহ্বান সফলভাৱে গ্ৰহণ কৰিব নোৱাৰিলে।

মৃত্যু

১৯৭৮ চনৰ ১৮ ছেপ্টেম্বৰ তাৰিখে শ্ৰী লংকাৰ কলম্বোত তেখেতৰ দেহাৱহান ঘটে। তেওঁৰ জীৱনকাল আছিল ৮০ বছৰ।

তথ্যসূত্ৰ

শ্ৰেণী:মৃত ব্যক্তি
শ্ৰেণী:ভাৰতৰ প্ৰসিদ্ধ ব্যক্তি
শ্ৰেণী:ভাৰতীয় শিক্ষাবিদ
জুৱা খেল

জুৱা হৈছে লাভ আৰু লোকচানৰ মাজত ওলমি থকা এবিধ খেল। জুৱাত মূলতঃ নিৰ্দিষ্ট পৰিমাণৰ ধন বা বস্তু (যিবোৰক পুৰস্কাৰ হিচাপে গণ্য কৰা হয়) জড়িত হৈ থাকে। তাৰ পিছত দুয়োটা পক্ষই এটা নিৰ্দিষ্ট বিষয়ত সহমতত উপনীত হয় আৰু জয় বা পৰাজয় নিৰ্ণয় কৰে। যি পক্ষই পৰাজিত হয় সেই পক্ষই জয়ী পক্ষক নিৰ্দিষ্ট ধন বা বস্তু দিব লগীয়া হয়। এইদৰে জুৱাত তিনিটা উপাদান উপস্থিত থাকিব লাগে: বিবেচনা (বাজিৰ পৰিমাণ), বিপদ (সুবিধা) আৰু এটা পুৰস্কাৰ। এই খেলখনত জয়ী বা পৰাস্ত হ’বলৈ দুয়োপক্ষই ৰিস্ক ল’ব লগীয়া হয়। জুৱা খেলত বিজয়ী পক্ষই কেতিয়াবা লগে লগে পুৰস্কাৰৰ ধন লাভ কৰে আৰু কেতিয়াবা পলম হয়।

যদিও প্ৰায় সকলো দেশতে জুৱাক আইনৰ দ্বাৰা স্বীকৃতি দিয়া হোৱা নাই। তথাপিও ই অহৰহ চলি আছে। জুৱাও এক প্ৰধান আন্তঃৰাষ্ট্ৰীয় বাণিজ্যিক কাৰ্য্যকলাপ, ২০০৯ চনত আনুমানিক ৩৩৫ বিলিয়ন ডলাৰৰ আইনী জুৱাৰ বজাৰ আছিল। ২০১৬ চনৰ হিচাপ অনুসৰি জুৱাৰ বাবে ৪৫০ বিলিয়ন মাৰ্কিন ডলাৰ ব্যয় কৰা হৈছিল। যিটো ২০১৯ চনত ৪৯৫ বিলিয়ন মাৰ্কিন ডলাৰ হ’ব বুলি ধাৰণা কৰা হৈছে। আন্তঃৰাষ্ট্ৰীয় পৰ্যায়ত জুৱাই এক বৃহৎ বজাৰ দখল কৰিছে।

ইতিহাস

প্ৰাচীন প্ৰস্তৰ যুগৰ আগতেও জুৱা খেলৰ প্ৰচলন আছিল বুলি ধাৰণা কৰা হয় ৷ যীশু খ্ৰীষ্টৰ জন্মৰ ৩০০০ বছৰ আগতে ইৰাক, ছিৰিয়া, তুৰস্কৰ বিভিন্ন ঠাইত ছয়ফালৰ সৰু সৰু বল আকৃতিৰ বস্তুৰে বাজি খেলা হৈছিল যিবোৰক বৰ্তমান পাশা বুলি জনা যায়। যীশু খ্ৰীষ্টৰ জন্মৰ ১০০০ বছৰ আগত চীনত পশুৰ যুঁজৰ ওপৰত বাজি ধৰাৰ ব্যাপক প্ৰচলন আছিল।

১৬৩৮ চনত ইটালীৰ ভেনিচত প্ৰথম জুৱাৰ উৎসৱ অনুষ্ঠিত হয়।

ইংলেণ্ড আৰু আমেৰিকাতো জুৱা খেল বহুত পুৰণি। জুৱাৰ বাবে ঘোঁৰা দৌৰ জনপ্ৰিয় আছিল।

ধৰ্মীয় দৃষ্টিকোণ

ইছলাম

ইছলামত জুৱা খেল সম্পূৰ্ণ নিষিদ্ধ। আল্লাহ তাআলাই পবিত্ৰ কোৰআনত কৈছে--

"নিশ্চয় চয়তানে মদ আৰু জুৱাৰে তোমালোকৰ মাজত ঘৃণা আৰু শত্ৰুতা সৃষ্টি কৰিব বিচাৰে আৰু তোমালোকক আল্লাহৰ স্মৃতি আৰু নামাজৰ পৰা বাধা দিব বিচাৰে, গতিকে তোমালোকে সেইবোৰৰ পৰা বিৰত থাকিবানে?" (চুৰাত আল-মাইদা, ৯১ আয়াত)

হিন্দু ধৰ্ম

হিন্দু মহাভাৰত ৰ পৰা জনা যায় যে প্ৰাচীন ভাৰতত জুৱা খেল অতি জনপ্ৰিয় আছিল।

ইহুদী

প্ৰাচীন ইহুদী সম্প্ৰদায়তো জুৱাৰ প্ৰতি ভ্ৰু কোঁচাই লোৱা হৈছিল। আনকি এজন জুৱাৰীৰ সাক্ষ্যও আদালতত মানি লোৱা নহয়।

খ্ৰীষ্টান ধৰ্ম

কিছুমান খ্ৰীষ্টান ধৰ্মগুৰুৱে জুৱাক বৈধ আৰু কিছুমানে অবৈধ বুলি ঘোষণা কৰিছে।

প্ৰকাৰ

জুৱাৰ ধাৰা বেলেগ বেলেগ। বৰ্তমান কেচিনো আৰু বাহিৰৰ কেচিনোত জুৱা খেলা হয়। কেচিনোত ভিডিঅ’ পকাৰ, লটাৰী আদি খেলিব পাৰি। ইয়াৰ উপৰিও কেচিনোৰ বাহিৰত কাৰ্ড, ক’ইন টছ, ডাইচ আদি খেল খেলিব পাৰি।

আজিকালি জুৱাৰ আটাইতকৈ ডাঙৰ স্থান হৈছে ক্ৰীড়াক্ষেত্ৰ। ফুটবল, ক্ৰিকেট, বাস্কেটবল আদিৰ ওপৰতো জুৱাৰীসকলে বাজি লয়।

ইয়াৰ উপৰিও এজন ব্যক্তিয়ে আন এজন ব্যক্তিৰ লগত কিবা এটা কথাত সঁচা বা মিছা বুলিও বাজি খেলে।

নেতিবাচক প্ৰভাৱ

সমীক্ষাত প্ৰকাশ পাইছে যে প্ৰথমতে কেৱল ধেমালিৰ বাবে জুৱা খেলিবলৈ আৰম্ভ কৰা বহুতেই ইয়াৰ প্ৰতি আসক্ত হৈ পৰিছে। এই নিচাই তেওঁলোকক বিভিন্ন কু-অভ্যাসৰ প্ৰতি ঠেলি দিয়ে। জুৱাৰ টকা উপাৰ্জন কৰিবলৈ বেয়া কাম কৰিবলৈ আৰম্ভ কৰে। জুৱা খেলত হেৰুৱা ধন আদায় কৰিবলৈ বাৰে বাৰে জুৱা খেলে। জুৱা খেলে মগজুত নিজৰ ক্ষতি কৰাৰ পিছত জুৱাৰীসকলে উদ্বিগ্নতা আৰু অসহায়তাত অসুস্থ হৈ পৰে।

তথ্যসূত্ৰ

শ্ৰেণী: খেল
ককাদেউতাৰ হাড় (গ্ৰন্থ)

ককাদেউতাৰ হাড় সাহিত্য অকাডেমি বঁটা প্ৰাপ্ত এখন উপন্যাস। নৱকান্ত বৰুৱাৰ ৰচিত এই উপন্যাসখনে ১৯৭৫ চনত সাহিত্য অকাডেমি বঁটা লাভ কৰিছিল।

উদ্ধৃতিসমূহ

'মানুহ' হোৱাৰ পিচত ছোৱালী ঘাটলৈ যোৱাটো লাজৰ কথা।'ভাল মানুহ'ৰ গাওঁ যে...
আমি তিৰোতা মানুহমখাই শান্তি বিচাৰোঁ,বৰ মইনা।...আমাৰ নিজৰ বাবে নহয়, ঘৰখনৰ শান্তিৰ কাৰণেহে শান্তি বিচাৰোঁ।
সাধাৰণ মানুহৰ শক্তিৰ সঞ্চাৰ কৰিবা, কিন্তু সেই শক্তিৰ মূল্য নিৰূপণ কৰিবলৈ নিদিবা।যদি সিহঁতে বুজি পায় সিহঁতৰ শক্তিৰ পৰিমাণ,তেযিয়াহ'লে সিহঁতক দমাই ৰখা টান হ'ব।
আইতা আমাৰ অতীতেই নে?আইতা জানো বৰ্তমান নহয়।কি? আইতাতকৈ মই বেছি বৰ্তমান।আইতা কম বৰ্তমান।মোৰ ছোৱালীটিৰ ওচৰত মই জানো অতীত নহয়?আমাৰ মাজত কিমানখিনি অতীত আৰু কিমানখিনি বৰ্তমান? আৰু ভৱিষ্যত? অতীত সমাপ্ত, কিন্তু অনাদি।
ভাবিব পৰা,ভাবিব লগা মানুহে ভাবিব নোখোজে বাবেই সংসাৰখন ইমান খেলিমেলি।...কাৰো ইচ্ছাৰ একো দাম নাই।সকলো কথা সকলো ঘটনা হৈয়েই আছে।কাৰো ইচ্ছাৰ বাবে কোনো ঘটনা ৰৈ নাথাকিল।

উৎস

শ্ৰেণী:সাহিত্য অকাডেমী বঁটা বিজয়ী গ্ৰন্থ
ইণ্ডিয়ান ছ'চাইটি অৱ অৰিয়েণ্টেল আৰ্ট

ইণ্ডিয়ান ছ’চাইটি অৱ অৰিয়েণ্টেল আৰ্ট ১৯০৭ চনত অবনীন্দ্ৰনাথ ঠাকুৰে কলিকতাত প্ৰতিষ্ঠা কৰা ‘ইণ্ডিয়ান ছ’চাইটি অৱ অৰিয়েণ্টেল আৰ্ট’ নামৰ কলা সমাজখনে শিল্প প্ৰদৰ্শনীৰ আয়োজন কৰিছিল, ছাত্ৰ-ছাত্ৰীক শিক্ষাদান কৰিছিল। লগতে উচ্চমানৰ চিত্ৰকল্প আলোচনী প্ৰকাশ কৰিছিল।

সমাজৰ বিষয়ে

ছ'চাইটিৰ সবিশেষ ১৯২০ চনত ইয়াৰ জাৰ্নেলত প্ৰকাশ কৰা হয়:

প্ৰতিষ্ঠা

কলিকতাত ১৯০৭ চনত গগনেন্দ্ৰনাথ ঠাকুৰ আৰু অবনীন্দ্ৰনাথ ঠাকুৰে ভাতৃদ্বয়ে প্ৰতিষ্ঠা কৰিছিল এই ছ’চাইটি। ঠাকুৰ স্কুল অৱ আৰ্টৰ বাৰ্ষিক প্ৰদৰ্শনীৰ পিছত কলিকতাৰ গগনেন্দ্ৰনাথ ঠাকুৰ আৰু অবনীন্দ্ৰনাথ ঠাকুৰ আৰ্ট ভাতৃদ্বয়ে এই ছ’চাইটি প্ৰতিষ্ঠা কৰে। ইণ্ডিয়ান ছ’চাইটি অৱ অৰিয়েণ্টেল আৰ্ট ১৯০৭ চনত কলিকতাত ইউৰোপৰ এদল দলে প্ৰতিষ্ঠা কৰিছিল। প্ৰথম বিষয়াসকল আছিল লৰ্ড কিচেনাৰ (ৰাষ্ট্ৰপতি), নৰ্মান ব্লাউণ্ট, আৰু অবনীন্দ্ৰনাথ ঠাকুৰ (সচিব)। প্ৰাথমিক সদস্যসকলৰ ভিতৰত আছিল লৰ্ড কিচেনাৰ, ন্যায়াধীশ উড্ৰফ ডাঙৰীয়া, ন্যায়াধীশ ৰামপিনি ডাঙৰীয়া (ৰবাৰ্ট ফুলটন ফুলটন), ন্যায়াধীশ হোমউড ডাঙৰীয়া, ন্যায়াধীশ আছুতোষ চৌধুৰি ডাঙৰীয়া, ৰুবহোচেন ডাঙৰীয়া (ছুইডেন), হজালমাৰ পণ্টেন-ম’লাৰ (ছুইডেন), নৰ্মান ব্লাউণ্ট (পাটৰ দালাল), নাট’ৰৰ ৰয়, মহাৰাজধীৰাজা বিজয় চাণ্ড মাহতাব বুৰ্ডৱানৰ, মিষ্টাৰ জে চৌধুৰী, আৰু শ্ৰী সুৰেন্দ্ৰনাথ ঠাকুৰ। উৰিষ্যাৰ গিৰিধৰিলাল (ভাস্কৰ্য শিল্পী) নন্দলাল বসু, ক্ষীতীন্দ্ৰনাথ মজুমদাৰ (ভাস্কৰ্য শিল্পী), আৰু তত্ত্বাৱধানত আছিল অবনীন্দ্ৰনাথ আৰু গগনেন্দ্ৰনাথ ঠাকুৰে। বিদ্যালয়খনত প্ৰশিক্ষণপ্ৰাপ্ত ছাত্ৰ-ছাত্ৰীসকলৰ ভিতৰত আছিল এছ ভেংকটপ্পা, হাকিম খান, সমী-উজ-জামা, ৰূপ কৃষ্ণ, প্ৰমোদকুমাৰ চট্টোপাধ্যায়, দেৱীপ্ৰসাদ সত্য চৌধুৰী, বীৰেশ্বৰ সেন, শৈলেন্দ্ৰনাথ দে, সুৰেন্দ্ৰনাথ কাৰ, আৰু চঞ্চলকুমাৰ বন্দ্যোপাধ্যায়।

প্ৰদৰ্শনী

সমভায়া মেনচনত বাৰ্ষিক প্ৰদৰ্শনী অনুষ্ঠিত হৈছিল। কেৱল ভাৰতীয় শিল্পৰ মাজতে সীমাবদ্ধ নাছিল আৰু জাপানীজ প্ৰিণ্টৰ প্ৰদৰ্শনীও আছিল অতি জনপ্ৰিয়।[1] ১৯১৪ চনত পেৰিছত ছ'চাইটিৰ প্ৰদৰ্শনী ইউৰোপত ভাৰতীয় আধুনিক শিল্পৰ প্ৰথম প্ৰদৰ্শনী আছিল।

প্ৰকাশন

জাৰ্নেল অৱ দ্য ইণ্ডিয়ান ছ’চাইটি অৱ অৰিয়েণ্টেল আৰ্ট
১৯৩৩ চনত প্ৰথম প্ৰকাশ পোৱা এই আলোচনীখনে প্ৰবন্ধ আৰু পৰ্যালোচনা প্ৰকাশ কৰিছিল, উচ্চমানৰ চিত্ৰকল্পৰ সৈতে। সম্পাদক আছিল অবনীন্দ্ৰনাথ ঠাকুৰ আৰু ষ্টেলা ক্ৰামৰিচ। অৱদানকাৰীসকলৰ ভিতৰত আছিল কে.পি. জয়ছবিল, পাৰ্চি ব্ৰাউন, জি ক’ডেছ, জি ইয়াজদানি, বি বি দত্ত, জোলতান দে টাকাচ, এছ কৃষ্ণস্বামী আইয়াংগাৰ, জি এছ দত্ত, পি ভি। জগদিছা আয়াৰ, নিহাৰঞ্জন ৰায়, ষ্টেলা ক্ৰামৰিচ, খিতীন্দ্ৰ এন মজুমদাৰ

vol.১৫ (১৯৪৭) - এ.কে. কুমাৰস্বামী বিশেষ স্মৃতিগ্ৰন্থ।

ৰূপম

"মূলতঃ ভাৰতীয় প্ৰাচ্য শিল্পৰ এখন সচিত্ৰ ত্ৰিমাসিক আলোচনী" বুলি বৰ্ণনা কৰা হৈছে, ১৯২০ চনৰপৰা ১৯৩০ চনলৈকে প্ৰকাশিত। সম্পাদনা কৰিছে অ'.চি. গংগোলি

অধিক পঢ়ক

75th anniversary celebration Indian Society of Oriental Art : exhibition, 1983, 15th March to 27th March, 1983 at Birla Academy of Art and Culture (Calcutta: Birla Academy of Art and Culture, 1983) (OCoLC) 988775829
Bittner, Regina and Kathrin Rhomberg (eds), The Bauhaus in Calcutta: an encounter of cosmopolitan avant-gardes (Ostfildern: Hatje Cantz, 2013)
O.C. Gangoly, "Indian Society of Oriental Art. Its Early Days", in Journal of the Indian Society of Oriental Art, Nov 1961.

তথ্যৰ উৎস

বাহ্যিক সংযোগ

Indian Society of Oriental Art on Worldcat
Rupam on Worldcat

শ্ৰেণী:অনুষ্ঠান প্ৰতিষ্ঠান
শ্ৰেণী:শিল্প
হেমা শ্ৰীনিবাসন

হেমা শ্ৰীনিবাসন (জন্ম ১৯৫৯) হৈছে এগৰাকী ভাৰতীয় গণিতজ্ঞ। তেখেত পৰিৱৰ্তিত বীজগণিত আৰু বীজগণিতীয় জ্যামিতিত বিশেষজ্ঞা। ভাৰতীয় বংশোদ্ভূত এইগৰাকী অংকবিদে মিছৌৰী বিশ্ববিদ্যালয়ৰ গণিতৰ অধ্যাপনা কৰি আছে।

শ্ৰীনিবাসন আছিল ভাৰতীয় বিজ্ঞান প্ৰতিভাৰ এগৰাকী বৃত্তিভোগী ছাত্ৰী(১৯৭৫)। তেখেতে বোম্বাই বিশ্ববিদ্যালয়ত শিক্ষাগ্ৰহণ কৰিছিল। ১৯৭৮ চনত এইখন শিক্ষানুষ্ঠানৰ পৰাই তেখেতে অংকত ঘিয়া বঁটা অৰ্জন কৰিছিল। তাৰপিছত ১৯৮২ চনত "ইণ্ডিয়ানা ইউনিভাৰ্ছিটি ব্লুমিংটন"ৰ পৰা স্নাতক ডিগ্ৰী অৰ্জন কৰে। ১৯৮৬ চনত ব্ৰাণ্ডেইছ বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে। তেওঁৰ গৱেষণামূলক প্ৰবন্ধটোৰ(Multiplicative Structures on Some Canonical Resolutions.) তত্ত্বাবধায়ক আছিল ডেভিড বুচ্ছবাউম। ১৯৮৬ চনৰ পৰা ১৯৮৮ চনলৈকে মিচিগান ষ্টেইট বিশ্ববিদ্যালয়ত অতিথি উপদেষ্টা/নিৰীক্ষক হিচাপে দায়িত্ব পালন কৰি তেখেতে ১৯৮৮-৮৯ৰ কালছোৱা পাৰডু বিশ্ববিদ্যালয়ত গৱেষণা সহযোগী অধ্যাপক হিচাপে কাম কৰে। ১৯৮৯ চনত শ্ৰীনিবাসনে মিছৌৰী বিশ্ববিদ্যালয়ত সহযোগী অধ্যাপক হিচাপে যোগদান কৰে। মিছৌৰীত, তেখেতে ছগৰাকী ডক্তৰেল শিক্ষাৰ্থীক তত্ত্বাৱধান কৰে। তেখেত এতিয়া "এছ'ছিয়েছন ফ'ৰ ওমেন ইন মেথেমেটিক্স"ৰ শিক্ষক-উপদেষ্টা।

তদুপৰি, ২০১৮ চনৰ আমেৰিকান গাণিতিক সমাজৰ সভ্যসমাজতো তেখেত অন্তৰ্ভুক্ত। তেখেতক বীজগণিত আৰু বীজগণিতীয় জ্যামিতিলৈ আগবঢ়োৱা অৱদানৰ বাবে এই স্থানলৈ নিৰ্বাচিত কৰা হয় (for contributions to algebra and algebraic geometry, mentoring, and service to the mathematical community.)।

তথ্যসূত্ৰ

বাহ্যিক সংযোগ

Home page

শ্ৰেণী:ভাৰতৰ ব্যক্তি
শ্ৰেণী: জীৱিত ব্যক্তি
শ্ৰেণী: ভাৰতীয় গণিতজ্ঞ
শ্ৰেণী: ভাৰতীয় মহিলা গণিতজ্ঞ
ত্ৰিকূট

ত্ৰিকূট হৈছে তিনিটা শিখৰবিশিষ্ট পৰ্বত। হিন্দু মহাকাব্যত ইয়াৰ উল্লেখ পোৱা যায়৷

ইতিহাস আৰু হিন্দুধৰ্মত ইয়াৰ তাৎপৰ্য

ত্ৰিকূট মহামেৰুৰ (মাউণ্ট মেৰু) চাৰিওফালে বিস্তৃত বাৰখন পৰ্বতৰ মাজৰ এখন, ই ব্ৰহ্মাৰ আৱাসস্থল, যিটো উত্তৰ বাকট্ৰিয়া (বৰ্তমানৰ তাজিকিস্তান) -ত অৱস্থিত। ভাগৱত পুৰাণত উল্লেখ কৰিছে যে, ইয়াৰ উচ্চতা ১০,০০০ যোজন আৰু ইয়াৰ তিনিটা শিখৰ লোহা, ৰূপ আৰু স্বৰ্ণৰে নিৰ্মিত। হিন্দু পৌৰাণিক কাহিনী অনুসৰি, এইটো পৰ্বত দেৱী দুৰ্গাৰ দ্বিতীয়টো আৱাসস্থল৷ দেৱী দুৰ্গাই ইয়াক দৈত্যক বিনাশ কৰাৰ কাৰণে তিনগৰাকী দেৱীৰ শক্তিৰে সৃষ্টি কৰিছিল, অৱশ্যে পৰ্বতটোক ত্ৰিকূট বোলা হয়।

জম্মুত ত্ৰিকূট

আন এটা ত্ৰিকূট জম্মু বিভাগত অৱস্থিত। ত্ৰিকূট, তিনিটা শিখৰবিশিষ্ট পৰ্বত শৃংগৰ সংগম। ইয়াত পবিত্ৰ “বৈষ্ণোদেৱী মন্দিৰ” (lang-hi|वैष्णो देवी मंदिर) দেখিবলৈ পোৱা যায়।

তথ্যসূত্ৰ
জুক’ উপত্যকাৰ বনজুই (২০২০-২০২১)

২০২০-২০২১ চনৰ জুক’ উপত্যকাৰ বনজুই আৰম্ভ হয় ২০২০ চনৰ ২৯ ডিচেম্বৰত উত্তৰ-পূব ভাৰতৰ নাগালেণ্ড আৰু মণিপুৰ সীমান্তত৷ এই বনজুয়ে জুক’ উপত্যকাৰ ২০০ একাৰ মাটিকালিৰ অৰণ্য থকা এক স্পৰ্শকাতৰ পৰিস্থিতিতন্ত্ৰ (ecologically sensitive region) ৰ সম্পূৰ্ণ ধ্বংস কৰে৷ ২০২০ চনৰ ৯ জানুৱাৰীত এই বন জুই নিয়ন্ত্ৰণৰ অধীনত অনা হৈছে বুলি নাগালেণ্ড চৰকাৰে বিবৃতি প্ৰকাশ কৰে৷

বিৱৰণ

জুক’ উপত্যকা হৈছে ভাৰতৰ উত্তৰ-পূৰ্বাঞ্চলৰ নাগালেণ্ড ৰাজ্যত অৱস্থিত এক বিস্তৰ স্পৰ্শকাতৰ বনাঞ্চল৷ এই অঞ্চলটো সাগৰ পৃষ্ঠৰ পৰা ২৪৫২ মিটাৰ উচ্চতাত অৱস্থিত৷ জুক’ উপত্যকা জৈৱবৈচিত্ৰ্যৰ ক্ষেত্ৰত অতিকৈ সমৃদ্ধ৷ এই অৰণ্যত বহুতো সংকটাপন্ন উদ্ভিদ, প্ৰাণী আৰু চৰাই চিৰিকটি পোৱা যায়৷ ইয়াত পোৱা জুক’ লিলি নামৰ ফুলবিধ এই উপত্যকাৰ বাহিৰে অন্য ক’তো দেখিবলৈ পোৱা নাযায়৷ তাৰোপৰি এই উপত্যকাত নাগালেণ্ডৰ ৰাজ্যিক চৰাই আৰু সংকটাপন্ন প্ৰজাতি ব্লাইথছ্ ট্ৰ’গ’পান ( Blyth's tragopan) দেখিবলৈ পোৱা যায়৷ এই উপত্যকা পৰ্য্যটনৰ দিশৰ পৰা অতিকৈ জনপ্ৰিয়৷

জুক’ উপত্যকাৰ সীমাত মণিপুৰ ৰাজ্যৰ গভীৰ অৰণ্যৰ (old-growth forest) ৰে আৱৰি থকা মাউন্ট টেম্পু (Mount Tempü) অৱস্থিত ৷ তেনেদৰেই ২০১৮ চনত পৰ্য্যটকৰ অসাবধানতাৰ ফলত সংঘটিত হোৱা এক জুয়ে উপত্যকাৰ এক বিস্তৰ অংশৰ ক্ষতি সাধন কৰিছিল৷

সাম্প্ৰতিক বনজুই ২০২০ চনৰ ২৮ বা ২৯ ডিচেম্বৰ তাৰিখে আৰম্ভ হোৱা বুলি অনুমান কৰা হৈছে৷ এই জুই নিয়ন্ত্ৰণ কৰাৰ প্ৰচেষ্টা অব্যাহত থাকোতেই জুই উপত্যকাৰ দক্ষিণ আৰু পশ্চিমে বিয়পিবলৈ আৰম্ভ কৰে৷ কেইদিনমানৰ ভিতৰতে জুইকুৰাই মণিপুৰৰ মাউন্ট টেম্পু স্পৰ্শ কৰেগৈ৷ তাৰোপৰি তীব্ৰ বতাহেও জুইৰ প্ৰকোপ বঢ়োৱাত বৰঙণি যোগালে৷

ধ্বংস

Local tribal council leaders reported that areas of old-growth forest around Mount Tempü, as well as flora and fauna in the Dzüko Valley, had been damaged. Manipur Chief Minister N Biren Singh reported after an aerial survey of the fire that it had "...spread quite extensively and caused serious damage on this part of mountain range." Manipur government officials stated that as of 4 January 2021, 200 acres of forest had been destroyed by the fire.

By 2 January 2020, the wildfire had spread across the state of Nagaland and into Manipur, and the Manipur Government deployed air and ground forces to fight the fire. However, on 4 January 2020, Nagaland government officials confirmed that the wildfire had not been controlled and that they were hoping to have it under control in a few days.

On 3 January 2020, four Indian Air Force helicopters were deployed to assist in firefighting operations, and reported that the fire had been partially controlled in the Dzüko Valley but continued to spread in Manipur, and around Mount Tempü. A fireline of five kilometers had been cut by volunteer forces in the Dzüko Valley, which helped contain the fire within Nagaland. The Indian Air Force continued with the aerial survey.

তথ্যউৎস

শ্ৰেণী:বনজুই
সদৌ টাই আহোম ছাত্ৰ সন্থা

সদৌ টাই আহোম ছাত্ৰ সন্থা (আহোম ভাষা: 𑜋𑜪𑜤 𑜑𑜪𑜤 𑜎𑜤𑜀𑜫 𑜑𑜦𑜃𑜫 𑜄𑜩 𑜒𑜡 𑜑𑜪𑜤 𑜄𑜂𑜫 𑜉𑜢𑜤𑜂𑜫 চম হম লিক হেন টাই আহোম টাং মু'ঙ, ইংৰাজী: All Tai Ahom Students union) বা চমুকৈ আটাছু হ'ল অসম আৰু অৰুণাচল প্ৰদেশৰ এটা আগশাৰী জনগোষ্ঠীয় ছাত্ৰ সংগঠন। ই টাই-আহোম জনগোষ্ঠীৰ ছাত্ৰ সমাজ মিলিত হৈ গঠন হৈছে। ই বৰ্তমান অসমৰ এটা বৃহৎ টাই-আহোম জনগোষ্ঠীয় সংগঠন।

সংগ্ৰাম

সদৌ টাই আহোম ছাত্ৰ সন্থা মূলতঃ টাই আহোম জনগোষ্ঠীৰ জনজাতীকৰণৰ কাৰণে দাবী জনাই আহিছে।. ইয়াৰ উপৰি অসমৰ বিভিন্ন জলন্ত সমস্যাৰ ওপৰতো সংগঠনটোৱে বিভিন্ন সময়ত প্ৰতিবাদী কাৰ্যসূচী হাতত লোৱা দেখা যায়। শেহতীয়া সংশোধিত নাগৰিকত্ব আইনৰ বিৰুদ্ধেও সদৌ টাই আহোম ছাত্ৰ সন্থাৰ সদস্য সকলে প্ৰতিবাদ কৰিছে।

সাংগঠনিক বিভাগ

সদৌ টাই আহোম ছাত্ৰ সন্থাৰ বৰ্তমানৰ জিলা পৰ্যায়ৰ সমিতিসমূহ হৈছে-
সদৌ টাই আহোম ছাত্ৰ সন্থা তিনিচুকীয়া জিলা সমিতি
সদৌ টাই আহোম ছাত্ৰ সন্থা ডিব্ৰুগড় জিলা সমিতি
সদৌ টাই আহোম ছাত্ৰ সন্থা ধেমাজি জিলা সমিতি
সদৌ টাই আহোম ছাত্ৰ সন্থা লখিমপুৰ জিলা সমিতি
সদৌ টাই আহোম ছাত্ৰ সন্থা শিৱসাগৰ জিলা সমিতি
সদৌ টাই আহোম ছাত্ৰ সন্থাচৰাইদেও জিলা সমিতি
সদৌ টাই আহোম ছাত্ৰ সন্থা যোৰহাট জিলা সমিতি
সদৌ টাই আহোম ছাত্ৰ সন্থা গোলাঘাট জিলা সমিতি
সদৌ টাই আহোম ছাত্ৰ সন্থা কামৰূপ জিলা সমিতি
সদৌ টাই আহোম ছাত্ৰ সন্থা কাৰ্বি আংলং জিলা সমিতি
সদৌ টাই আহোম ছাত্ৰ সন্থা নগাঁও জিলা সমিতি
সদৌ টাই আহোম ছাত্ৰ সন্থা মৰিগাঁও জিলা সমিতি
সদৌ টাই আহোম ছাত্ৰ সন্থা পাছিঘাট জিলা সমিতি (অৰুণাচল প্ৰদেশ)
সংগঠনটোৱে অসম দিৱস, বিহু সন্মিলন ,লাচিত দিৱস, মে ডাম মে ফি আদি উদযাপন কৰে। প্ৰদ্যুৎ পৱন গগৈ সদৌ টাই আহোম ছাত্ৰ সন্থাৰ প্ৰথম শিক্ষা সচিব আছিল। আৰু তেওঁ কটন মহাবিদ্যালয়ৰ সদৌ টাই আহোম ছাত্ৰ সন্থা সমিতি গঠন কৰাৰ লগতে অধিকাৰীক ৱেবছাইট এটাও গঠন কৰিছিল।

বুৰঞ্জী

১৯৮৮ চনৰ জুলাই মাহত সদৌ টাই আহোম ছাত্ৰ সন্থা স্থাপন কৰা হৈছিল। প্ৰতিস্থাপক সমিতিৰ সদস্য সমূহ হল অমৃত কুমাৰ চেতিয়া, প্ৰমোদ বৰুৱা, পুষ্পধৰ শইকীয়া আৰু অৰুণ গগৈ।

লগতে চাওক

আহোম জনগোষ্ঠী
আহোম ৰাজবংশ
আহোম সাম্ৰাজ্য

তথ্য সংগ্ৰহ

উৎস প্ৰসংগ

বাহ্যিক সংযোগ

alltaiahomstudentsunion.org ATASU Official website
tadcassam.org Tai Ahom Development Council website

শ্ৰেণী:অসমৰ সংগঠন
শ্ৰেণী:টাই-আহোম সংগঠন
সত্যজিৎ জেনা

সত্যজিৎ জেনা এগৰাকী জনপ্ৰিয় আৰু যুৱ ভাৰতীয় গায়ক আৰু ইউটিউব তাৰকা। ২০১৭ চনত তেওঁ চা ৰে গা মা পা (এটা সংগীতৰ ৰিয়েলিটি টিভি শ্ব)ৰ শীৰ্ষ ১৫জন প্ৰতিযোগীৰ তালিকাত আছিল। তেওঁৰ ৪.৫ নিযুতৰো অধিক গ্ৰাহকৰ সৈতে এটা অতি ডাঙৰ স্ব-শীৰ্ষক ইউটিউব চেনেল আছে।

ব্যক্তিগত জীৱন

তেওঁৰ জন্ম ২০০৪ চনৰ ২ ছেপ্টেম্বৰত হৈছিল।  তেওঁ ভাৰতৰ ওড়িশাৰ ভুৱনেশ্বৰত জন্মগ্ৰহণ কৰিছিল আৰু বৰ্তমান উৰিষ্যাৰ জয়পুৰ জিলাৰ তুৰা গাঁৱত বাস কৰে।  বৰ্তমান তেওঁ নিজকে সফল আৰু গায়ক কৰিবলৈ কঠোৰ পৰিশ্ৰম কৰি আছে।

পেচা

তেওঁ চা ৰে গা মা পা লিটল চেম্প ত্যাগ কৰিছিল। তেওঁৰ চিকিৎসকৰ পৰামৰ্শৰ পিছত কিছুমান শাৰীৰিক স্থিতিৰ বাবে ২০১৭ চনত প্ৰদৰ্শন কৰে। চা ৰে গা মা পা লিটল চেম্পৰ অডিচনত তেওঁ মিলে হো তুম হমকো বড়ে নাচিবো চে গানটো গাইছিল।  তেওঁৰ অডিচনৰ প্ৰদৰ্শন বিচাৰকসকলৰ দ্বাৰা যথেষ্ট প্ৰশংসিত হৈছিল। শেহতীয়াকৈ তেওঁৰ গান চাহুঙ্গা মে তুঝে হৰদম মুক্তিৰ মাত্ৰ ৯ মাহত ১৯৫ মিলিয়নতকৈও অধিক অতিক্ৰম কৰিছিল আৰু ই সঁ‌চাকৈয়ে ডাঙৰ সংখ্যা। তেওঁৰ ইউটিউব চেনেলত ৪.৫ মিলিয়নতকৈও অধিক গ্ৰাহক আৰু তেওঁৰ ইনষ্টাগ্ৰাম একাউণ্টত ৫০ হাজাৰৰো অধিক অনুসৰণকাৰী আছে। গান গোৱাৰ উপৰিও, তেওঁ গীত আৰু সংগীতো সৃষ্টি কৰে। তেওঁ ভাৰতীয় সেনাক শ্ৰদ্ধাঞ্জলি জনোৱাৰ বাবে এটা গানও সৃষ্টি কৰিছে। তেওঁ ১৪ বছৰ বয়সত বৃহৎ জনপ্ৰিয় আৰু আশ্চৰ্যজনক সফলতা লাভ কৰিছে। তেওঁ বিভিন্ন ডাঙৰ তাৰকা আৰু চেলিব্ৰিটিকো লগ পাইছে।

উপাৰ্জন

মুঠ মূল্য ₹ ৩০ লাখ ₹ দৰমহা / উপাৰ্জন ₹ ৩–৪ লাখ

সামাজিক মাধ্যম

ইউটিউব চেনেল
ফেচবুক পেজ
ইনষ্টাগ্ৰাম

তথ্য সংগ্ৰহ

শ্ৰেণী:ভাৰতীয় কণ্ঠশিল্পী
শ্ৰেণী:ওড়িয়া ব্যক্তি
শ্ৰেণী:ভাৰতীয় ইউটিউবাৰ